《秋晓》
宋代·李石

床头窗眼白，秋曙溜以光。
暗蛩亦念晓，唧唧话夜长。
披衣看天东，谁与搴扶桑。
急风吹云翳，高树摇青苍。
疏疏沍寒蕊，散作菊雨凉。
此景岂虚属，老火候已藏。
一室清净缘，竹阴覆缣缃。
手拊霜雪枝，隐几待众芳。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。